Cuneiform Tablet Kt 94/k 954 (AKT 6a 193)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša-lim-a-šur a-na {d}MAR.TU-ba-ni iṣ-ba-at-ni-a-tí-ma um-ma ša-lim-a-šur-ma a-na {d}MAR.TU-ba-ni-ma ša ni-iš a-lim{ki} ù ru-ba-im ta-mu-ú kà-i-lá úz-na-tí-ni il₅-pu-ut um-ma ša-lim-a-šur-ma 2 ma-na KÙ.GI ša <gap> ad-mu-ni-ku-ni ki-ma É a-bi-ni ša-al-ša-tum lu <gap> kà um-ma {d}MAR.TU-ba-ni-ma ma-nu-um a-ta ša šál-ša-tí-a <gap> i-dí-a-bu-um šu-um-šu bé-el ed-ma-tí-a ù É i-dí-a-bi₄-im ṭup-pá-am ša a-lim{ki} li-iz-ku-ú-nim-ma šál-ša-tí-a le-mu-du-ni a-ma a-tù-nu kà-i-lá a-na 0.5 ma-na LÁ 1 GÍN KÙ.GI ša ik-ri-bi-a ša aḫ-bu-lá-ku-ni a-na KÙ.GI ù ḫa-ra-na-tí-šu a-šé-e-kà ša-lim-a-šur mì-ma lá e-pu-ul-šu e-ta-ra-áb-šu a-na a-wa-tim a-ni-a-tim kà-ru-um ka-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-zu DUMU PUZUR₄-a-šur IGI i-ri-ší-im DUMU a-mur-{d}UTU DU₁₀-ṣí-lá-a-šur DUMU a-li-li tap-pá-i-ni